། །གསང་སྒྲུབ་འཕྲུལ་གྱི་ལྡེ་མིག་བཞུགས་སོ། །
༄༅། །བདག་མེད་མཁྱེན་བརྩེ་སྟོབས་དང་ལྡན་པའི། །འོད་དཀར་གནས་འཛིན་
སྐུ་ལ་ཕྱག་འཚལ་ལོ། །གསང་སྒྲུབ་འཕྲུལ་གྱི་ལྡེ་མིག་ཅེས་བྱ་བ། མཁས་པ་སྟོང་རྒྱུང་མཐུ་ཆེན་
དང་། །ཞང་ཞུང་རྐྱེལ་ཆེན་མུ་ཐུར་དང༌། །སྟོང་ཆེན་དམུ་ཚ་གྱེར་མེད་དང་། །རྒྱུང་ཡར་བླ་ཆེན་ཁོད་
སྤུངས་ཀྱིས། །གསང་སྒྲུབ་དོན་གྱི་ཏན་ཏྲ་གསུངས། །སྟོང་རྒྱུང་མཐུ་ཆེན་གྱིས་གསུངས་པ། གསང་
སྒྲུབ་དོན་ལ་འཇུག་པའི་གཤེན་རབ་ཀྱིས། །བསྙེན་པའི་གཞི་ལ་སྒོ་དགུ་མ་བསྙེན་ན། །བྱེ་འདམ་
གསེབ་ཏུ་རྨང་མེད་མཁར་བརྩེགས་འདྲ། །བསྙེན་པའི་གཞི་མ་སྒོ་དགུའི་གཞི་ཐིང་ན། །མཐོ་བརྟན་
བྲག་ལ་དམུ་ལུགས་མཁར་བརྩིགས་འདྲ། །ཞེས་བྱ་སྟེ། དེ་ཡང་སྔོན་འགྲོ་ཕྱི་ཡི་བསྙེན་པ་གསུམ་གྱིས་
དགོས་པ་གྲབས་སུ་གཞུག ཉེ་བ་ནང་གི་བསྙེན་པ་གསུམ་གྱིས་དབང་ལྡན་བདེ་ལ་བཀོད། བཅའ་
གཞི་ལས་ཀྱི་བསྙེན་པ་གསུམ་གྱིས་འདྲེས་པ་ཆེན་པོའི་དམ་ཚིག་གནོན་པ་དང་གསུམ་མོ། །སྔོན་འགྲོ་
ཕྱིའི་བསྙེན་པ་གང་ཞེ་ན། དཔོན་གསས་མཚན་ཉིད་ལྡན་པར་བསྟེན་པ་ཐུགས་རྗེ་བྱིན་རླབས་ཀྱི་གཞི་
ལ། གནས་མཚན་ཉིད་བརྒྱད་ལྡན་དུ་འཇུག་པ་བཀྲ་ཤིས་རྟེན་གྱི་གཞི་མ། གྲོགས་མཚན་ཉིད་དྲུག་
ལྡན་བསྟེན་པ་དམ་ཚིག་སྲོག་ཤིང་གི་གཞི་མའོ། །ཉེ་བ་ནང་གི་བསྙེན་པ་གསུམ་ནི། ཡོ་བྱད་རྫས་ལ་
བསྙེན་པས་དབང་དང་དངོས་གྲུབ་ཀྱི་རྟེན། ཐར་གླུད་སྐོང་ལ་བསྙེན་པས་བར་ཆོད་གནས་སུ་ཞི། ཕྱི་
རྟེན་སྐོས་ལ་བསྙེན་པས་ལོག་རྟོག་རྒྱང་མཚམས་བཅད་པའོ། །བཅའ་གཞི་ལས་ཀྱི་བསྙེན་པ་གསུམ་
ནི། ལྷ་སྟེགས་བཅའ་གཞི་ལ་བསྙེན་པས་དམིགས་པའི་ཡུལ་གསལ། བཀོད་པ་རྒྱན་ལ་བསྙེན་པས་
ལྷའི་དམིགས་གསལ། བསྲེགས་མནན་སྒོ་དབྱེ་དམ་ཚིག་གིས་བསྙེན་པས་དམ་ཚིག་ལ་ཆག་ཉམས་མི་
225

།
བོན་དང་ཞང་ཞུང་ཤེས་རིག་དཔེ་ཚོགས།
ཡོང་བའོ། །ཞེས་སོ། །རྐྱེལ་མུ་ཐུར་གྱིས་གསུངས་པ། སྒྲུབ་པའི་ཡན་ལག་བཅོ་བརྒྱད་ཀྱིས་གོ་མ་ཕྱེ་ན་
སྡོང་པོ་རྩ་བ་རུལ་བ་དང་འདྲ། སྒྲུབ་པའི་ཡན་ལག་བཅོ་བརྒྱད་ཀྱིས་གོ་ཕྱེ་ན་ལྗོན་ཤིང་ལོ་འདབ་རྒྱས་
པ་དང་འདྲའོ། །བཅོ་བརྒྱད་གང་ཞེ་ན། བྱིན་རླབས་ལུང་གི་སྒྲུབ་པ་དྲུག་གིས་བདག་གཞན་བྱིན་གྱིས་
བརླབས། ངོ་མཚར་རྟགས་ཀྱི་སྒྲུབ་པ་དྲུག་གིས་བག་ཆགས་སྒྲིབ་པ་སྦྱང་། འབྲས་བུ་དབང་གི་
དྲུག་གིས་བདག་གཞན་གྱི་དོན་བསྒྲུབས། བྱིན་རླབས་ལུང་གི་སྒྲུབ་པ་དྲུག་ནི། ང་མེད་ང་རྒྱལ་ལས་
རྒྱལ་བ་དྲག་པོ་མཚམས་ཀྱི་ཡན་ལག སྤྲོ་བསྡུ་གཞི་ལ་དག་པ་ཏིང་འཛིན་བྱིན་རླབས་ཀྱི་ཡན་
ལག སྟོང་གསུམ་རྟེན་དུ་དག་པ་སྣོད་རྟེན་གཞལ་ཡས་ཀྱི་ཡན་ལག དུག་ལྔ་རང་སར་གྲོལ་བ་དུག་ལྔ་
གདན་ཁྲི་ཡི་ཡན་ལག རྟེན་པ་དངོས་སུ་གསལ་བ་ཞི་ཁྲོ་ལྷ་བསྐྱེད་ཀྱི་ཡན་ལག རང་བཞིན་དབྱིངས་
ནས་སྤྱན་དྲངས་བཞུགས་གསོལ་མཁའ་དབྱིངས་གཉིས་མེད་ཀྱི་ཡན་ལག མོས་གུས་འདུན་པ་ཐུགས་
རྗེ་སྐྱབས་ཀྱི་ཡན་ལག འགྱོད་ཚངས་ཁོང་ཁྲུས་བཤགས་པའི་ཡན་ལག་དང་དྲུག་གོ །ང་རྒྱལ་
མཚམས་ལ་དགུ་ཡིས་སྟོན་ཏེ། མཚམས་བཅད་པའི་ཡུལ་གསུམ། གཅོད་པའི་ཐབས་གསུམ། ཆོད་
པའི་ཚད་གསུམ་སྟེ་དགུའོ། །ཡུལ་གསུམ་ནི་ཕྱི་རྣམ་རྟོག་གི་བགེགས་ལ་བཅད། ནང་ལོག་རྟོག་གི་
དུག་ལ་བཅད། གསང་བ་མ་རིག་པའི་དུག་ལ་བཅད་པའོ། །གཅོད་པའི་ཐབས་གསུམ་ནི། ཕྱི་སྲིད་
པའི་རྒྱལ་པོ་ལྟར་སྣང་སྲིད་རྒྱ་ཡིས་བཏབ་ལ་བཅད། ནང་གཏར་ཚན་ལ་སྦུར་མ་རེག་པ་ལྟར་ཐོགས་པ་
མེད་པར་བཅད། གསང་བ་རིན་པོ་ཆེའི་གླིང་ཁྲོད་དུ་ཕྱིན་པ་ལྟར། སྣང་སྲིད་ལྷ་དང་གཞལ་ཡས་སུ་
སྒྲུབ་ལ་གཅོད་པའོ། །ཆོད་པའི་ཚད་གསུམ་ནི། སེམས་ལ་རྣམ་རྟོག་མེད་ན་ཕྱི་མཚམས་ཆོད་པའི་ཚད་
དོ། །སེམས་ལ་ལོག་འཁྲུལ་མེད་ན་བར་ཆོད་མཚམས་ཆོད་པའི་ཚད། རིག་པའི་རྩལ་ངར་རྙེད་ན་
གསང་མཚམས་ཆོད་པའོ། །བདག་དོན་གྱི་སྒྲུབ་པ་ལ་གསུམ་སྟེ། བདག་གི་ཕུང་པོ་ཤ་ཁྲག་དྲོད་
དབུགས་རུས་པ་ཆུ་རུས་རྩ་དང་བཅས་པ་གཞལ་ཡས་དང་ལྷ་རུ་གསལ་ཙམ་ན། ལྷ་སྲིན་སྡེ་བརྒྱད་
ཀྱིས་ཕོད་མི་ཚུགས་པ་དབང་ཆེ་རྒྱལ་པོ་དང་འདྲ། དེ་ལྟར་ཞི་ཁྲོ་ཡི་ལྷ་ཚོགས་ལུས་ལ་རྫོགས་པས་བྱིན་
བརླབས་ཤུགས་ལས་འབྱུང་བ་བཀའ་ཐོབ་བློན་པོ་དང་འདྲ། བསྐྱེད་རྫོགས་ཟུང་འཇུག་ཏུ་བསླབས་
226

གྲུབ་དབང་བསྟན་འཛིན་རིན་ཆེན་གྱི་གསུང་འབུམ། པོད་གཉིས་པ།
པས། གང་ལ་ཡང་ཉམས་མི་ང་བ་རྒྱལ་བློན་འབངས་གསུམ་འཛོམས་པ་དང་འདྲའོ། །སྣོད་རྟེན་
གཞལ་ཡས་ཀྱི་ཡན་ལག་ལ་གསུམ་སྟེ། ཕྱི་སྟོང་གསུམ་ལྷུན་རྫོགས་སུ་བསྐྱེད་པ་དང་། ནང་བུམ་པ་སྐུ་
རྫོགས་སུ་བསྐྱེད་པ་དང་། གསང་བ་ཕུང་པོ་རང་འགྱུར་དུ་བསྐྱེད་པ་དང་གསུམ་མོ། །ཕྱི་སྟོང་གསུམ་
ལྷུན་རྫོགས་སུ་བསྐྱེད་པ་ཡི་ཆུ་ལ་ཆུ་བུར་རྡོལ་པ་ལྟར་སྐད་ཅིག་དྲན་གསལ་དུ་བསྐྱེད་པ་ཡིན་ཏེ། དེ་
ཡིས་ལྟ་བ་མཐའ་དགུ་གྲོལ་བའི་ཐིག་ལེ་ཉག་ཅིག སྒོམ་པ་ཕྱག་རྒྱ་གསུམ་པའི་དམིགས་པ་ཡིན་
ཏེ། སྤྱོད་པ་དུག་ལྔ་གནས་འགྱུར་གྱི་བརྗོད་བཟླས་ཡིན། འབྱུང་དུག་ཕུང་པོ་ལྷ་སྐུ་རིག་སྟོབས་སུ་གྱུར་
པ་འབྲས་བུའོ། །ཡང་ན་གཞི་གདན་རྡུལ་ཚོན་ཡིན། ཡིག་འབྲུ་ས་བོན་ཡིན། སྔགས་བསྐུལ་མ་
ཡིན། ཏིང་འཛིན་འགུགས་འདྲེན་ཡིན། ཕྱག་རྒྱ་བརྡ་སྟོན་ཡིན། རྫས་མཐུན་རྐྱེན་ཡིན་པའོ། །བུམ་
པ་སྐུ་རྫོགས་སུ་བསྐྱེད་པ་ནི། རྟེན་གནས་བུམ་པ་ཡིན། འོད་ཟེར་ཆོ་འཕྲུལ་ཡིན། སྦྱང་གནས་འགྲོ་
དྲུག་ཡིན། དོན་རྫོགས་ལྷ་དང་གཞལ་ཡས་ཡིན་པའོ། །གསང་བ་ཕུང་པོ་རང་འགྱུར་དུ་བསྐྱེད་པ་སྤྱིར་
གཅིག་ཀྱང་བྱེ་བྲག་གཉིས་པ་ཡིན་ཏེ། སྤྱིར་ཕུང་པོ་གཞལ་ཡས་ལྷ་རུ་བསྐྱེད་པ་དང་། རྩ་ལག་འོད་ཀྱི་
ཐིག་ལེར་བསྐྱེད་པར་བྱའོ། །དམིགས་པ་གདན་གྱི་བསྒྱུར་ཚུལ་ནི། ལུང་ལས་ཀྱང་། ཚད་ལས་བརྒལ་
བའི་སེམས་ཅན་ལྔ་བཏུལ་ནས། སྤང་མེད་ལུང་བཀྲོལ་བས་གྲུབ་པའི་རྒྱུ་རུ་བདེ་གསུངས་པས། ཞེ་
སྡང་ཚད་ལས་བརྒལ་བའི་སེང་གེ་དེ། རྣམ་ཤེས་ཐིག་ལེ་ལ་བརྟེན་པས། ཕྱག་རྒྱའི་སྟོབས་ཀྱིས་གཤེན་
ལྷ་འོད་དཀར་གྱི་སྐུ་རུ་གྲོལ། སྔགས་ཀྱི་མཐུ་ཡིས་བོན་གྱི་སྐུར་གྱུར། ཏིང་ངེ་འཛིན་གྱི་རྩལ་གྱིས་བདེ་
བ་ཆེན་པོའི་རིགས་འཛིན། རྫས་ཀྱི་ནུས་པས་བྱམས་པའི་སྟོབས་བསྐྱེད། མཚན་མ་སྟོང་པས་སྟོང་པ་
ཉིད་ཀྱི་ཡེ་ཤེས་གསལ། ཡེ་ཤེས་ཀྱི་སྤྱན་གྱིས་བོན་ཉིད་ལ་གཟིགས་སོ། །དེ་བཞིན་དུ་ཕྱག་རྒྱ་ཡི་
སྟོབས་ཀྱིས་སྐུ་བཞིར་གསལ། སྔགས་ཀྱི་མཐུ་ཡིས་སྐུ་བཞིར་འགྱུར། ཏིང་ངེ་འཛིན་གྱི་རྩལ་གྱིས་
རིགས་བཞི་འཛིན། རྫས་ཀྱི་ནུས་པས་གཉེན་པོ་རྩལ་བསྐྱེད། ཡེ་ཤེས་བཞིས་ཉེས་པ་དག་ལ་སྤྱན་དྲུག་
གཟིགས་པས། ལྷ་དང་གཞལ་ཡས་ལྷུན་རྫོགས་སུ་བསྐྱེད་པར་བྱ་སྟེ། ཆ་བཞག་ལྷའི་གཞི་མ་ཞེས་ཀྱང་
དེ་ལ་བྱའོ། །དམིགས་མེད་རྒྱ་ཡིས་གདབ་པ་ནི། བརྡ་སྔགས་རྫས་ཚིག་ཏིང་འཛིན་རྣམས། བྱ་བར་མ་
227

བོན་དང་ཞང་ཞུང་ཤེས་རིག་དཔེ་ཚོགས།
འགག་པ་ཐབས་བྱས་ལ་མ་དམིགས་པ་ཤེས་རབ། དེ་ལྟར་ས་ལེ་གསལ་བ་རྫུ་འཕྲུལ་འོད་ཀྱི་གཞལ་
ཡས་དང་། ལྷ་རུ་བྱིན་གྱིས་བརླབས་པ་ནི། བྱིན་རླབས་ཀྱིས་བྱིན་བརླབས་ཞེས་བྱའོ། །རང་བཞིན་
གྱིས་དབྱིངས་ནས་ཡེ་ཤེས་སྤྱན་དྲངས་བཞུགས་སུ་གསོལ་བའི་ཡན་ལག་ནི་གསུམ་སྟེ། གནས་གང་
ནས་གང་དུ་ཅི་ལྟར་དྲངས་པ་དང་། གོང་དུ་ཅི་ལྟར་བཞུགས་པ་དང་། སྤྱན་དྲངས་ཤིང་བཞུགས་སུ་
གསོལ་བའི་དོན་བསྟན་པའོ། །གང་ནས་གང་སྤྱན་དྲངས་ན། དབྱིངས་ཡེ་ཤེས་དུག་ལྔའི་གཉེན་པོར་
སྤྱན་དྲངས། ཀློང་ནས་འོད་ཟེར་མ་རིག་པའི་གཉེན་པོར་སྤྱན་དྲངས། ཤེས་རབ་ལས་ཐབས་འགྲོ་བའི་
དོན་དུ་སྤྱན་དྲངས། ཅི་ལྟར་དྲངས་ན། མཁའ་ལ་ཉི་མ་ཤར་བ་ལྟར་སྤྱན་དྲངས། བར་སྣང་ལས་ཆར་
བབས་པ་ལྟར་སྤྱན་དྲངས། རྡུལ་གཅིག་གི་སྟེང་དུ་རྡུལ་རྙེད་ལྟར་སྤྱན་དྲངས། གང་དུ་དྲངས་ཤིང་
བཞུགས་སུ་གསོལ་བ་ནི། རྡུལ་ཚོན་ལས་བསྐྱེད་པ་ཕྱིའི་གཞལ་ཡས་བཞུགས། བུམ་པ་ལ་བསྐྱེད་པ་
ནང་གི་གཞལ་ཡས་སུ་བཞུགས། རང་ལུས་ལ་བསྐྱེད་པ་གསང་བའི་གཞལ་ཡས་སུ་བཞུགས་པའོ། །ཅི་
ལྟར་བཞུགས་ན་བྱེ་མ་ལ་མར་ཐིམ་པ་ལྟར་བཞུགས། ཆུ་ལ་འོ་མ་ཐིམ་པ་ལྟར་བཞུགས། གསེར་ལ་
ནག་ཚུར་ཐིམ་པ་ལྟར་བཞུགས་པའོ། །དོན་ཆེད་ནི་རྡུལ་ཚོན་ལ་འགྲོ་བའི་དོན་དུ་བཞུགས། བུམ་པ་
ལ་མཐུ་དབང་གི་དོན་དུ་བཞུགས། བདག་ཉིད་ལ་བྱིན་རླབས་ཀྱི་དོན་དུ་བཞུགས་པའོ། །གུས་བཏུད་
ཕྱག་གི་ཡན་ལག་ནི། སྒོ་གསུམ་དག་པའི་ཕྱག་གིས། བདག་གི་བག་ཆགས་དང་སྒྲིབ་པ་
སྦྱང་། ཐུགས་རྗེ་ཡི་སྟོབས་ཀྱི་ཕྱག་གིས། འགྲོ་བ་གཞན་གྱི་བག་ཆགས་དང་སྒྲིབ་པ་སྦྱང་། ཏིང་ངེ་
འཛིན་རོལ་པའི་ཕྱག་གིས། བར་ཆོད་ཀྱིས་བསླུ་བ་ཞི་བའོ། །དེ་ཡང་ལུས་ཕྱག་མཁའ་ལ་འཚལ་
བས། སེམས་ལ་རྟོག་ཚད་འབྱུང་པའོ། །ཉེས་དྲན་འགྱོད་ཚངས་ཀྱི་བཤགས་པ་ལྔ་སྟེ། གཞི་མ་རིག་པ་
རིག་པའི་ཡེ་ཤེས་སུ་བཤགས། རྩ་བ་མ་རྟོགས་པ་དུག་ལྔ་ཡེ་ཤེས་ལྔ་རུ་བཤགས། སྡོང་པོ་ལོག་པར་
རྟོག་པའི་གཟུང་འཛིན་དབྱིངས་དང་ཡེ་ཤེས་སུ་བཤགས། ཡན་ལག་འབད་རྩོལ་སྡུག་བསྔལ་བརྩལ་
མེད་ལྷུན་རྫོགས་སུ་བཤགས། ཁས་བླངས་རྩིགས་ཀྱི་དྲི་མ་ལོངས་སྤྱོད་ཚོགས་ཀྱིས་བཤགས་སོ། །དེའི་
དགོས་དོན་ནི། ལོག་པའི་རྟོག་ཚོགས་ཁོང་ཁྲུས་བྱས་པས་དག་ཅིང་ཚངས་ཐོབ་པའོ། །ཞེས་གསུངས་
228

གྲུབ་དབང་བསྟན་འཛིན་རིན་ཆེན་གྱི་གསུང་འབུམ། པོད་གཉིས་པ།
དང་།
དང་།
པའོ། །དེ་ནས་རྒྱུང་ཡར་བླ་ཆེན་ཁོད་སྤུངས་ཀྱིས། ངོ་མཚར་རྟགས་ཀྱི་སྒྲུབ་པ་དྲུག་གསུངས་པ། ནང་
མཚམས་མཆོད་པ་བྱིན་འབེབས་ཀྱི་ཡན་ལག་དང་། འཛབ་ཚོགས་འཕྲོ་འདུ་གསང་བའི་ཡན་ལག་
གསོལ་འདེབས་ཕྱག་རྒྱ་སྐུ་བསྟོད་ཀྱི་ཡན་ལག་དང་། དྲག་པོ་ཕོ་ཉ་ཞེན་འདེབས་ཀྱི་ཡན་ལག་
ངོ་མཚར་ཞི་ཁྲོ་རྟགས་སྒྲུབ་ཀྱི་ཡན་ལག་དང་། གཞི་སྙིང་འགྱུར་མེད་དམ་བཅའི་ཡན་ལག་
དང་དྲུག་གོ །ནང་མཚམས་ལ་ལྔ་སྟེ། ཡིད་ཀྱི་འགྱུ་བ་ཡེ་ཤེས་སུ་གཅད། བློ་འཁྲུལ་གྱི་རྟོག་པ་འཛིན་
མེད་དུ་གཅད། རྣམ་ཤེས་ཀྱི་རྟོག་པ་ལྷ་ཚོགས་སུ་གཅད། ཉོན་མོངས་འཛིན་པ་ཐུགས་རྗེ་རུ་
གཅད། ཐམས་ཅད་ནས་ཐམས་ཅད་དུ་སེམས་ཉིད་རྟོག་མེད་བདེ་གསལ་དུ་འཁྲོལ་བར་གཅད་
པའོ། །མཆོད་པ་ལ་ལྔ་སྟེ། བདུད་རྩི་འཆི་མེད་རྣམ་དག་གི་མཆོད་པ་དང་། རྣམ་བརྒྱད་དབྱིངས་དང་
ཡེ་ཤེས་རོལ་པའི་མཆོད་པ་དང་། གཏོར་མ་ལྷ་ཚོགས་འདུ་གནས་ཀྱི་མཆོད་པ་དང་། ཏིང་མུར་འཁོར་
ཆགས་རྩད་གཅོད་ཀྱི་མཆོད་པ་དང་། འཕྲོ་འདུ་འཛབ་ཀྱི་མཆོད་པའོ། །དེ་ལ་བདུད་རྩི་སྨན་གྱི་
མཆོད་པ་ནི། སྲིན་ལག་ལ་བདུད་རྩི་སྨན་གྱི་རྒྱུན་རྩ་ཡོད་པས། བླངས་པ་ཙམ་གྱིས་བྱིན་ཕབ། བདུད་
རྩི་ཕུལ་བའི་ཡོན་ཏན་གྱིས་བདུད་བཞི་ལྷ་རུ་གྲོལ་བས། འཆི་མེད་སྐྱེས་ནས་བཙན་སྲོག་མེད་གཡུང་
དྲུང་གི་སྐུ་ཐོབ་པའོ། །རྣམ་བརྒྱད་ལྷ་ལ་ཕུལ་བས་དབྱིངས་ཡེ་ཤེས་དབྱེར་མེད་དུ་ཐིམ། བདག་ཆེན་
བདག་ལ་ཕུལ་བས་ཕུང་པོ་ལྷ་རུ་གྲོལ་བའོ། གཏོར་མ་འབན་ཚོགས་རི་རོང་གི་མཆོད་པས་ཡར་རྒྱལ་
བ་མཉེས། དམིགས་ཏེ་ཕུལ་བས་དམ་ཅན་སྐོང་། གསང་བ་ཟད་མེད་གཏེར་དུ་རོལ་པས། གཡུང་དྲུང་
གི་ལང་ཚོར་གྱུར་པའོ། །ཏིང་མུར་རྩི་ཡིས་མཆོད་པ་ནི། ཕྱི་དམ་ཅན་སྲུང་མ་ལ། ཤ་རི་དང་ཁྲག་
མཚོར་ཕུལ་བས། སྡུག་བསྔལ་གྱི་སྐྱེ་རྩ་ཆོད། ནང་ཞི་ཁྲོ་ཡི་ལྷ་ཚོགས་ལ་གདའ་མངར་གྱི་མདངས་སུ་
ཕུལ་བས། ཆགས་འཁོར་རྩད་ནས་ཆོད། གསང་བ་ཡུམ་གྱི་ཀློང་དུ་རོལ་པས། ལྷ་སྐུ་ཡེ་ཤེས་སུ་རོལ་
པའོ། །འཕྲོ་འདུ་འཛབ་ཀྱི་མཆོད་པ་ལ་གཉིས་ཏེ། འཛབ་དྲངས་པ་དང་། ཚོགས་ལོངས་སྤྱོད་དུ་རོལ་
པའོ། །འཛབ་ལ་བཞི། སྤྱི་འཛབ་སྲིད་པ་སྤྱི་བླུགས་ཀྱིས་འཕྲོ་འདུས་བདག་དང་གཞན་གྱི་སྒྲིབ་པ་
སྦྱང་བ་དང་། སྙིང་པོ་འོད་ཟེར་རྒྱུད་མའི་འཕྲོ་འདུས་ཐུགས་དམ་གྱིས་རྒྱུད་བསྐུལ་བ་དང། ས་བོན་བ་
229

བོན་དང་ཞང་ཞུང་ཤེས་རིག་དཔེ་ཚོགས།
ཐག་གཟིངས་པ་ལྟ་བུས་མཉམ་པའི་ངང་ལ་བཞག་པ་དང་། སྔགས་དྲག་པོ་ཞེན་འདེབས་ཀྱི་སྙིང་པོས་
དྲེགས་པ་ཅན་ལས་ལ་བསྐུལ་བའོ། །འཕྲོ་འདུ་ཚོགས་ཀྱི་མཆོད་པ་ལ་བདུན་ཏེ། མཆོད་པ་དབྱེར་
མེད་དུ་སྦྱར་ཏེ་བྱིན་གྱིས་བརླབས་པ་དང་། ཡུལ་འདོད་ཡོན་བརྒྱད་དུ་བསྒྲལ་ཏེ་བྱེ་བྲག་དབྱེ་བ་
དང་། རྡུལ་གཅིག་སྟེང་དུ་རྡུལ་རྙེད་ཇི་བཞིན་དུ། དོགས་འཚེར་མེད་པར་སྤྱན་དྲང་བ་དང་། སྣང་
སྲིད་ལྷ་རུ་བསྒྲུབ་པའི་ཕྱིར། ཚོགས་མཆོད་དམིགས་སུ་བསྟིམས་པ་དང་། དམ་ཉམས་ཀྱི་སྣང་བ་
བཟློག་པའི་ཕྱིར། བཤགས་པ་བྱ་བ་དང་། འགལ་བྱེད་ལུས་བསྒྱུར་བར་བྱ་བའི་ཕྱིར། བསྒྲལ་བསྟབ་བྱ་
བ་དང་། བསོད་ནམས་ཀྱི་ཚོགས་བསགས་ཕྱིར། སྨོན་ལམ་གདབ་པའོ། །གསོལ་འདེབས་ཕྱག་རྒྱ་སྐུ་
བསྟོད་སྣང་བ་རང་གྲོལ་གྱི་ཡན་ལག་ནི། ཕྱི་རྒྱལ་བ་ལྷའི་ཕྱག་རྒྱ་ངོས་བཟུང་ལ། སྐྱེ་འགྲོ་སྤྲོ་བ་བསྐྱེད་
པ་དང་། ནང་ཞི་བ་ལྷ་ཡི་ཕྱག་རྒྱ་གསལ་བཏབ་ལ། ལོག་རྟོག་སྤ་སྐོང་བ་དང་། གསང་བ་ཁྲོ་རྒྱལ་རོལ་
པའི་ཕྱག་རྒྱས་དབལ་བསྐྱེད་ལ་དུག་ལྔ་དབང་དུ་བསྡུ་བ་དང་། ཡང་གསང་ཡེ་ཤེས་དབྱིངས་སུ་རོལ་
པས་སྣང་བ་ལྷ་རུ་བསྒྲུབས། ལྷ་ཡེ་ཤེས་སུ་ཤར། ཡེ་ཤེས་སྟོབས་སུ་འཕེལ། སྟོབས་སྐུ་རུ་གྲོལ། སྐུ་སྤྱན་
དུ་གསལ་ནས་འགྲོ་དོན་བྱེད་པའོ། །ཡང་ན་ཁོ་ན་ཉིད་སྐུ་གསུང་ཐུགས་སུ་གསལ་བས། གཟུང་འཛིན་
གྱི་ཞེན་པ་